Martin Navrátil

Martin Navrátil (* 3. máj 1980, Ostrava) je slovenský cestovateľ a polárnik. Precestoval väčšinu krajín sveta. Pracoval ako profesionálny sprievodca. Má na konte niekoľko expedícii. Za zmienku stojí prvý slovenský prechod Demokratickou republikou Kongo, kde splavili aj časť rieky, výprava na najvýchodnejší bod Somálska, kompletný prechod hodvábnou cestou, či výprava na Čukotku za miestnymi kmeňmi počas zimy. Martin sa takisto pokúsil so svojim cestovateľským partnerom Petrom Hliničanom o prvý slovenský prechod cez zamrznutú Beringovu úžinu (prechod z Ruska do USA), avšak kvôli veľkému otepleniu sa museli vrátiť späť. Medzi jeho najväčšie úspechy patrí expedícia na Južný pól.

 Expedícia na Južný pól od pobrežia 
Táto cesta sa uskutočnila na prelome roku 2022/2023. Medzinárodná trojčlenná expedícia (Anglicko, Nórsko a Slovensko) sa vybrala od ľadovca Ronne až na Južný pól v celkovej dĺžke 1047 kilometrov. Celá cesta trvala 47 dní, kedy si každý člen výpravy ťahal vyše 100 kilové sane. Na Južný pól expedícia dorazila 9. januára 2023 o 16:16 (podľa čilského času) a Martin Navrátil sa stal prvým Slovákom, ktorý prešiel od pobrežia Antarktídy až na samotný pól a druhým Slovákom na Južnom póle celkovo po Petrovi Valušiakovi. O výprave na Južný pól vznikol 18 minútový dokument Expedícia Južný pól.

 Ďalšie cestovateľské aktivity 
Martin zorganizoval ako prvý Slovák komerčný zájazd do Afganistanu. Navštívil túto krajinu niekoľkokrát, aj počas súčasnej vlády Talibanu. Navštívil aj najchladnejšie miesta na zemi (Ojmiakon, Jakutsk). Je zakladateľom a majiteľom najväčšieho slovenského cestovateľské portálu Travelistan.sk, ktorý je zároveň aj cestovnou kanceláriou. Zaoberá sa takisto cestovateľským poradenstvom a stále podniká expedície aj do Afganistanu, Somálska, Iraku, Jemenu či iných málo dostupných regiónov sveta pre iných dobrodruhov a klientov. Vydal niekoľko úspešných knižných publikácií. Vystúpil ako cestovateľ v dokumente Dialóg s planétou od Pavla Barabáša. Partnermi pri cestovaní sú jeho dlhoroční priatelia – Peter Hliničan, Peter Dosedla a Jiří Krška.

 Publikácie 
+Názov publikácieRok vydaniaISBNOkolo sveta 1: Zážitky profesionálneho cestovateľa20199788097317515Okolo sveta 2: Putovanie po Hodvábnej ceste20209788097317553Na kraji sveta: Expedícia Beringov prieliv – cesta prvých ľudí(spoluautor Peter Hliničan)20209788097317539Okolo sveta 3: Na cestách po africkom kontinente20219788097401115Okolo sveta 4: Na cestách po africkom kontinente 220229788097401122Okolo sveta 5: Na potulkách v čase, keď sa zastavil svet20229788097434908Okolo sveta 6: Antarktídou od pobrežia po Južný pól20239788082890085

 Referencie 

Kategória:Slovenskí cestovatelia
Kategória:Polárnici
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Ostravy